  Анжелика Тихонова корреспондент Пётр Чайковскийлэн котырес лыдпусэзлы сӥзьыса, 2017-тӥ арын 7-тӥ куартолэзе Воткакарысь тыметлэн ярдураз скрипичной ключ выллем арт-объект но лыстэм эксэй пужымъёсын аллея усьтозы. Со сярысь 29-тӥ южтолэзе Удмуртиысь лулчеберетъя но туризмъя министерстволэн элькун кенешоназ ивортӥз кар администрациысь туризмъя ёзэтлэн кивалтӥсез Татьяна Кривилёва. Солэн верамезъя, лулчеберетъя «Юбилейный» дворец дорысь паркын будӥсь лыстэм пужымъёс эксэен мерттэмын шуыса ӧжытэз гинэ тодэ. 2017-тӥ арын куартолэзе соослы 180 пала ар тырмоз ини. «Кивалтӥсь луоно Александр II заводамы вуылыку — отын госпитальлэн паркезлэн интывылэз вал — лыстэм эксэй пужымъёс мерттэмын вал. Ож вакытэ пу уг ке но тырмы вал, вань пужымъёс утиськизы. Ми котькуд пужым борды табличка но одӥг ивортӥсь табличка лэсьтом», — валэктӥз Татьяна Кривилёва. Кыкетӥез арт-объект — Пётр Чайковскийлэн яратоно сяськаеныз, тӧдьыгырлыен, скрипичной ключ лулчеберетъя «Юбилейный» дворец вадьсы пуктэмын луоз. Тегъёс: Лулчеберет Туризм Удмуртия Чайковский Вотка  